Aleksandrov balkanski pohod
<s>Aleksandrova balkanska kampanja predstavlja rat Aleksandra Velikog iz 335. godine p. n. e. protiv brojnih pobunjenih vazalnih država na Balkanskom poluostrvu.</s><s>Kampanja je deo Aleksandrovih ratova, a završena je pobedom Aleksandra nakon čega ga balkanske države priznaju za hegemona.</s><s>Uspeh u balkanskoj kampanji ostavila mu je slobodne ruke za napad na moćnu Ahemenidsku Persiju.</s>

<s>Pozadina 
Aleksandrov otac Filip Makedonski osvojio je teritoriju Balkanskog poluostrva nametnuvši se grčkim državama kao hegemon.</s><s>Godine 337. p. n. e. održao je Svehelenski kongres na kome su udareni temelji buduće Korintske lige.</s><s>Na kongresu je objavljen rat Persijskom carstvu.</s><s>Međutim, već sledeće godine je Filip ubijen u dvorskoj zaveri na svadbi svoje ćerke Kleopatre.</s>

<s>Vest o Filipovoj smrti navela je mnoge države Balkana da se pobune protiv makedonske hegemonije nadajući se da novi vladar, Filipov sin Aleksandar, nije dovoljno snažan da održi carstvo svoga oca.</s><s>Pobunu su podigla tračka plemena na severu Makedonije, Tesalija, Atina i Teba.</s>

<s>Pohod ka Peloponezu 
Aleksandar je odlučio da pobunu uguši silom iako su mu savetnici predlagali diplomatsko rešavanje sukoba.</s><s>Sakupio je konjicu od 3.000 ljudi i krenuo ka Tesalcima koji su zauzeli prelaz Tempe između planina Ose i Olimpa.</s><s>Aleksandar je zaobišao tesalsku vojsku prošavši kroz Osu.</s><s>Shvativši da im se neprijatelj našao iza leđa, Tesalci se predaju bez borbe.</s><s>Aleksandar nastavlja ka jugu.</s><s>Kod Termopila se zaustavio jer je priznat za lidera Amfiktionskog saveza.</s><s>Atina je bila spremna na mir, a Korinćani su ga priznali za vođu Grka u ratu protiv Persije.</s><s>U Korintu mu je stigla vest o pobuni u Trakiji.</s>

<s>Borbe u Trakiji 
Pobunu u Trakiji predvodili su Iliri i Tribali.</s><s>Aleksandar nije mogao pokrenuti pohod na Persiju dok severne granice svoje države ne obezbedi od napada ovih plemena.</s><s>Pohod je pokrenuo na proleće 335. godine p. n. e. Pobunjenicima su prišli i Agrijani koje je predvodio Aleksandrov prijatelj Langarus.</s><s>Aleksandar je sa svojom armijom stigao do planina Hema.</s><s>Neka plemena su se, videvši moćnu makedonsku vojsku, predala bez borbe.</s><s>Iliri i Tribali zauzeli su planinski prelaz planine Hema.</s><s>Sa planina su na makedonske falange bacali kola.</s><s>Aleksandar je svojoj vojsci naredio da propuštaju kola.</s><s>Kada neka kola ne mogu da izbegnu, pribijali su se i puštali ih da kliznu preko štitova.</s><s>Na taj način je propao trački napad sa planine.</s><s>Dospevši na uzvišenje, makedonci su lako porazili lako naoružane Tračane.</s><s>U bici je stradalo 1500 Tračana, a Makedonci su zarobili mnoge žene i decu i zadobili veliku količinu plena.</s>

<s>Nakon ove pobede, Aleksandar je dospeo u zemlju Tribala koje je predvodio kralj Sirm.</s><s>Naneo im je poraz kod reke Lidin u kome je stradalo 3000 Tribala.</s><s>Nekoliko dana kasnije je Makedoncima pošlo za rukom da zauzmu centar vojske Geta i razore ga.</s>

<s>Ilirija</s>

<s>Po povratku makedonske vojske sa Dunava, Aleksandar saznaje za novu pobunu Ilira pod vođstvom Klita i Glauka.</s><s>Dardanci pod Klitom zauzimaju Pelion.</s><s>Pobunu su spremali i Autarijati.</s><s>Nju je osujetio napad agrijanskog kralja Langara.</s><s>Aleksandar opseda Pelion nakon kraćeg sukoba sa Ilirima.</s><s>Glauk sa svojom vojskom zauzima obližnje planine opsedajući makedonsku vojsku.</s><s>Napad Aleksandra na Glaukijine Taulante završen je pobedom.</s><s>Nekoliko dana kasnije Makedonci zauzimaju i Pelion.</s><s>Time je ustanak u Iliriji ugušen, a Aleksandar je osigurao svoje severne granice.</s>

<s>Bitka kod Tebe 
Aleksandrovo ratovanje protiv Tračana i Ilira su nastojale iskoristiti Atina i Teba da pokušaju da se ponovo oslobode makedonske hegemonije.</s><s>Aleksandar je, saznavši za novu pobunu, reagovao munjevito i napao Grke.</s><s>Njegov napad je pokolebao grčke polise koji su odustali od rata.</s><s>U ratu je jedino ostala Teba.</s><s>Aleksandar ju je napao i sravnio sa zemljom.</s><s>Teritoriju Tebe podelio je beotijskim gradovima, a njene stanovnike prodao u roblje.</s><s>Atina je prinuđena da ponizno moli za mir.</s><s>Vođa delegata, Fokion, uspeo je da izdejstvuje mir i Demostena spasi progona iz Atine.</s>

<s>Rezultat 
Porazom grčkih polisa završena je Aleksandrova kampanja na Balkanu.</s><s>Njegova vlast priznata je od strane ilirskih, tračkih i grčkih podanika.</s><s>Osiguravši granice svoje države, Aleksandar je ostao slobodan da nastavi planove svoga oca.</s><s>Sledeće, 334. godine p. n. e., Makedonija je objavila rat Persijskom carstvu.</s>

<s>Izvori 
 .</s><s>Plutarch, translated by Ian Scott-Kilvert, .</s><s>The Age of Alexander.</s><s>Penguin Classics. .
 .</s>

<s>330-e pne.</s><s>Starogrčki ratovi
Ilirski ratovi
Antička Makedonija
Aleksandar Veliki
Starovjekovni ratovi
Ratovi u Evropi
Historija Balkana</s>

